Okusiima:
Ekyitabo ekyi kikatwara obwire buraingwa kirikutebekanisibwa, kandi kyagira abantu batari bamwe ababasize kuhwera omukukitebekanisa.
Ninyenda kusiima ntaine hokugarukira, abo boona ababasize kukora kyona ekyabaire nikyetengesa kureeba ingu ekitabo eki kyahandiikwa. Gatari maani gaabo, ekitaabo ekyi tikyakubeireho.
Ninsiima Munonga aba department ya Prescription for Hope eya Samaritan’s Purse ahabwekitabo kyaabo ekya One Love, nanokutendeka kwobukugu bwingi okubampereize ekyambasiise kuhandiika ekitabo ekyi.
Ninsiima munonga Omwaami Henry Mehangye n’omukyara Idah Mehangye bakuru bekibiina Parents Concern, obuhweezi bwaabo nobukugu bwaabo bikaba ebyomuhendo mwingi omukuhandiika ekitaabo ekyi.
Ninsiima abakuru bekibiina ekya Uganda AIDS Commission, research n’ebikuru ebibakozire ahari sirimu n’akakoko ka sirimu, byingi ebutuhwereire omu kuhandiika ekitaabo ekyi.
Ninyongera kusiima omwishikyi Kyarimpa Mackline omwegi wa Uganda Pentecostal University owabasize kutera ekitaabo ekyi aha computer, obwiire bwe namaani gye bikaaba ebyomuhendo munonga.
Ninsiima munonga Omwaami Amos Nyesiga Mwanawamaawe na Radio ya Voice of Kamwenge ahabwa program eya “Abakundaine”, ninsiima abo boona abarikushomesa omu Program egi nka Lawyer Asiimwe Habert kandi omushomesa w’ebiragiro omwitendekyero erya Uganda Pentecostal University, na Harman Gildo owa Child Initiative Uganda ahabwemirimo yaabo, okushomesa kwaabo, na rukundo, byoona ebituhwereire omu kuhandiika ekitabo ekyi.
Nimarirra ndikusiima abantu beingyi omuri Kamwenge na Uganda, abu ntakagamba amaziina gaabo goona, abu twatayayiire omu za office, omumaka gaabo naha mirimo yaabo tukabaasa kuhikanisa ebitekateko ahabikuru ebiri omukitabo ekyi, bambe nimweebale, Ruhanga abahereze omugisha.
lug_Latn run_Latn lug_Latn lug_Latn lug_Latn lug_Latn lug_Latn lug_Latn lug_Latn